เลิกขู่ขายหวยแพงติดคุกจริง
กองสลากงัดมาตรการเข้มหลังเปิดเสรีจองซื้อ,เสธ.แดง งัดมาตรการจับจริง ปรับจริง ติดคุกจริง ปูพรมเล่นงานพ่อค้าขายเกินราคาคู่ละ 80 บาท หลังเปิดให้พ่อค้ารายย่อยจองซื้อสลากได้อย่างเสรีได้แล้วเริ่มงวดวันที่ 16 ต.ค.นี้ ยอดลงทะเบียนผู้ค้าสลากทะลุ 70,000 ราย แนะขาใหญ่กุมโควตามา 30 ปี ให้เปลี่ยนอาชีพ,พล.ต.อภิรัชต์ คงสมพงษ์ หรือ เสธ.แดง รองแม่ทัพภาค 1 ในฐานะประธานกรรมการสำนักงานสลากกินแบ่งรัฐบาล เปิดเผยว่า ตั้งแต่วันที่ 25 ก.ย.2558 เป็นต้นไป ได้สั่งการให้ผู้ตรวจสำนักงานสลากฯ และทีมเฉพาะกิจของสำนักงานสลากฯ ซึ่งประกอบด้วยเจ้าหน้าที่ตำรวจและทหาร ลงพื้นที่,เพิ่มความเข้มงวดในการจับกุมพ่อค้า แม่ค้าที่ขายสลากเกินกว่าราคาคู่ละ 80 บาท หากมีความผิดจริง จะถูกปรับเป็นเงิน 10,000 บาท จำคุกไม่เกิน 1 เดือน หรือทั้งจำและปรับ หลังจากที่สำนักงานสลากฯ ประกาศว่าจะเปิดให้มีการจองสลากอย่างเสรีผ่านธนาคารกรุงไทย และเมื่อวันที่ 15 ก.ย.ที่ผ่านมาก็ได้เริ่มเปิดลงทะเบียนรับสมัครผู้ค้าสลาก 2 วิธีคือ การซื้อตรงและการจองซื้อ ซึ่งจนถึงวันที่ 25 ก.ย.ที่ผ่านมา มีประชาชนและผู้ค้าสลากตัวจริง ลงทะเบียนมากกว่า 70,000 ราย,จากนี้ไป เราจะเข้มงวดกับผู้ค้าสลากมากขึ้น กรณีที่ยังจำหน่ายสลากฯ เกินราคา เพราะผมจะจับจริงและติดคุกจริง แต่ในเบื้องต้นอาจจะเป็นการตักเตือน เช่น ปรับ 1,000 บาท จำคุก 3-7 วัน แต่เมื่อตักเตือนไปแล้วยังขายสลากเกินราคาก็จะเพิ่มโทษเป็นปรับ 10,000 บาท จำคุก 1 เดือนอย่างแน่นอน,พล.ต.อภิรัชต์ กล่าวว่า สำนักงานสลากฯ กำลังอยู่ระหว่างการดำเนินการแผนงาน (โรดแม็ป) ขั้นที่ 2 เฟสที่ 1 เพื่อควบคุมราคาสลากไม่ให้ขายเกินคู่ละ 80 บาท ซึ่งหากการเปิดจองสลากอย่างเสรีที่จะเริ่มงวดวันที่ 16 ต.ค.2558 สามารถทำให้ราคาขายปลีกอยู่ที่คู่ละ 80 บาท ก็จะไม่มีเฟสที่ 2 แต่หากผลการทำงานไม่ประสบความสำเร็จ ก็ใช้แผนเฟสที่ 2 ซึ่งขณะนี้ ฝ่ายบริหารของสำนักงานสลากฯ ได้เตรียมการเอาไว้หมดแล้ว เพียงแต่ยังไม่ประกาศใช้ เพราะต้องติดตามและประเมินผลการจองสลากอย่างเสรีก่อน โดยคาดว่า จะใช้ระยะเวลาประมาณ 2-3 เดือน เพื่อให้กลไกของสลากปรับตัวให้เข้ากับปริมาณสลากที่เพิ่มขึ้นจากความ ต้องการของประชาชนและผู้ค้าสลากที่มาลงทะเบียนเอาไว้ ซึ่งปัจจุบัน สำนักงานสลากฯพิมพ์สลากทั้งหมด 74 ล้านฉบับ หรือ 37 ล้านฉบับคู่ ซึ่งหากมีการจองเข้ามามาก สำนักงานสลากฯสามารถพิมพ์สลากเพิ่มได้ในปริมาณสูงสุดได้อีกไม่เกิน 26 ล้านฉบับ หรือ 13 ล้านฉบับคู่ รวมเป็น 100 ล้านฉบับ หรือ 50 ล้านฉบับคู่,ในวันที่ 15 ก.ย.ที่ผ่านมา ซึ่งเป็นวันแรกที่เราเปิดให้มีการลงทะเบียนผลปรากฏว่า มียอดการขึ้นทะเบียนพุ่งขึ้นมากกว่า 40,000 ราย เนื่องจากมีกระแสข่าวลือว่า สำนักงานสลากฯ จะเปิดให้ขึ้นทะเบียนเพียงวันเดียว แต่เมื่อเราประชาสัมพันธ์และแก้ข่าวออกไปแล้ว แต่วันถัดมายอดการลงทะเบียนก็ทยอยลดลง เพราะมีการประกาศว่าจะเปิดให้การลงทะเบียนโดยไม่มีการกำหนดระยะเวลา โดยยอดล่าสุดเฉลี่ยมีคนลงทะเบียนเพิ่มขึ้นวันละ 1,000 คน,ทั้งนี้ เพื่อเป็นการเตรียมความพร้อมในเรื่องดังกล่าว ทางสำนักงานสลากฯ จึงกำหนดให้วันที่ 3 ต.ค.นี้ เป็นวันที่ต้องมีการเตรียมความพร้อมในขั้นตอนต่างๆ ของการเปิดให้ซื้อตรง เพื่ออำนวยความสะดวกให้แก่ประชาชน ซึ่งล่าสุดทางสำนักงานสลากได้เปิดวอร์รูมเพื่อเชื่อมโยงข้อมูลของสำนักงานสลากฯ ธนาคารกรุงไทยและบริษัทไปรษณีย์ได้เข้าด้วยกัน เพื่อติดตามยอดการสั่งซื้อตรงในวันที่ 3 ต.ค.นี้,พล.ต.อภิรัชต์ กล่าวว่า การทำงานของสำนักงานสลากฯ ตั้งแต่เดือน มิ.ย.จนถึงปัจจุบันมั่นใจว่า ราคาสลากที่จำหน่ายเกินกว่าคู่ละ 80 บาท เกือบจะหมดไปแล้ว แต่ยังไม่ถือว่าประสบความสำเร็จและเสร็จสมบูรณ์ เพราะมีความเชื่อมั่นว่า หากคณะกรรมการและตนเองถอนจากสำนักงานสลากฯ ไปแล้ว วงจรอุบาทว์คือ การขายสลากเกินราคาก็จะกลับมาอีก ดังนั้นจึงจำเป็นต้องวางแผนให้รอบคอบต่อไปในระยะที่ 3 โดยเฉพาะพ่อค้ารายใหญ่ที่มีโควตาสลากอยู่ในมือจำนวนมาก มีกำไรจากการขายสลากเกินราคามานานกว่า 30 ปีควรจะเพียงพอแล้ว และขอให้ไปทำอาชีพอื่นแทนโดยปล่อยให้พ่อค้าสลากตัวจริงที่เคยตกเป็นทาสของพ่อค้ารายใหญ่ประกาศตัวเป็นไท เพราะต่อไปนี้ พ่อค้ารายย่อยตัวจริงสามารถสั่งซื้อสลากจากสำนักงานสลากฯ ได้โดยตรงแล้ว,ส่วนกรณีที่ผู้ค้าสลากรายย่อยไม่มีเงินในการซื้อสลากกับสำนักงานสลากฯ ขณะนี้ ได้หารือกับกระทรวงการคลังแล้ว โดยจะเพิ่มธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) นอกเหนือจากธนาคารกรุงไทยปล่อยกู้ให้แก่ผู้ค้าสลากรายย่อยเพื่อจะได้มีเงินมาซื้อสลากไปจำหน่าย โดยวงเงินปล่อยสินเชื่อจะขึ้นอยู่กับกลไกและหลักเกณฑ์ของแต่ละธนาคาร และกรณีที่มีการกู้ยืมเงินนอกระบบอัตราดอกเบี้ยแพงมาซื้อสลากก็ขออย่าได้ไปกู้เงิน เพราะการกู้เงินนอกระบบนั้น จะเสียอัตราดอกเบี้ยที่สูงมากและยังทำให้สลากไม่สามารถขายในราคาคู่ละ 80 บาทได้ ดังนั้น หากมีการปล่อยเงินกู้นอกระบบให้แก่พ่อค้าสลากฯ ก็จะเล่นงานพวกเงินกู้นอกระบบด้วย.
เสธ.แดง งัดมาตรการจับจริง ปรับจริง ติดคุกจริง ปูพรมเล่นงานพ่อค้าขายเกินราคาคู่ละ 80 บาท หลังเปิดให้พ่อค้ารายย่อยจองซื้อสลากได้อย่างเสรีได้แล้วเริ่มงวดวันที่ 16 ต.ค.นี้ ยอดลงทะเบียนผู้ค้าสลากทะลุ 70,000 ราย
อภิรัชต์ คงสมพงษ์,เสธ.แดง,กองสลาก,พ่อค้า,ซื้อสลาก,จับกุมพ่อค้า,แม่ค้า,ขายหวยแพง,ติดคุก,ไทยรัฐฉบับพิมพ์